MODIFICACIÓN PUNTUAL DO PEPRICA PARA O CUMPRIMENTO E EXECUCIÓN DA SENTENZA DO TSX DE GALICIA, RELATIVA AO ACORDO DO PLENO DO CONCELLO DO 18/11/2013, DE APROBACIÓN DA MODIFICACIÓN PUNTUAL Nº 4 DO PEPRICA, RESPECTO DO ELEMENTO Z4-C52-16.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/02/2016)

O Pleno do Concello de Pontevedra, na sesión extraordinaria e urxente que tivo lugar en data 21/12/2015, e entre outros pronunciamentos, adoptou o seguinte acordo, que, na súa parte dispositiva, literalmente, dí: “(.) Primeiro.— Tomar razón, executar e levar a puro e debido efecto, nos seus propios termos, a parte resolutiva das Sentenzas ditadas o 26 de febreiro de 2015, pola Sección Segunda da Sala do Contencioso-Administrativo do Tribunal Superior de Xustiza de Galiza, no procedemento ordinario 0004002/2014, relativa ao acordo do Pleno do Concello de 18/11/2013, de aprobación da modificación puntual nº 4 do Plan Especial de Protección, Reforma Interior e Conservación artística do Conxunto Histórico Artístico de Pontevedra, no que atinxe ao “Rueiro Z4-C52 Elemento 16”, predio e edificio sito na rúa Michelena nº 24, (DOG do 24/12/2013 e BOP do 15/01/2014), así coma a sentenza anteriormente ditada o 2 de xullo do 2009 pola Sección Segunda da Sala do Contencioso-Administrativo do Tribunal Superior de Xustiza de Galiza no procedemento ordinario 0004090/2007-E, que estimou parcialmente o recurso contencioso administrativo promovido pola entidade mercantil “Promociones Inmobiliarias Ramírez, SL” contra o acordo adoptado polo Pleno da Corporación en data 20/10/2006, polo que se prestaba aprobación definitiva á segunda modificación do Plan Especial de Protección, Reforma Interior e Conservación Artística do Conxunto Histórico Artístico de Pontevedra, que se anula exclusivamente no que atinxe ao “Rueiro Z4-C52 Elemento 16” e, para o seu cumprimento, préstase aprobación á documentación técnica denominada “Modificación Puntual núm.4 do PEPRICA no elemento Z4-C52-16” que abrangue a ficha 4-52-16 corrixida, que substitúe o “nivel de protección” do predio e edificio sito na rúa Michelena nº 24, pasando de “ambiental A para as plantas existentes” a “ambiental B”, consonte ás determinacións do propio PEPRICA, así como aos planos denominados “Hoja O-7: niveles de protección” e “Hoja 52-P: Alzados Z4-C52. Propuesta”, documentación técnica redactada polo arquitecto Xefe da anteriormente denominada Oficina Técnica de Planeamento e Xestión Urbanística, de data xullo de 2013, que anula e substitúe á correlativa do proxecto de modificación aprobado polo Pleno o 20/10/2006 que fora publicado no “Diario Oficial” de Galicia núm.244 de 21/12/2006 e no “Boletín Oficial” da provincia de Pontevedra núm.100 de data 24/05/2007. Segundo.— Dispoñer que se publicite o presente acordo, mediante anuncio que se inserirá no Diario Oficial de Galicia, no Boletín Oficial da Provincia, no Taboleiro de Editos do Concello de Pontevedra e na páxina web http://www.pontevedra. gal. Terceiro.— Notificar o presente acordo á Consellería de Medio Ambiente e Ordenación do Territorio e á Consellería de Cultura, Educación e Ordenación Universitaria, ás que se lles remitirá unha copia autenticada de dous exemplares do instrumento corrixido que se aproba polo presente acto, con tódolos planos e documentos que o integran, debidamente dilixenciados pola Secretaría Xeral do Pleno do Concello, así coma aos demais interesados no procedemento, con ofrecemento dos recursos procedentes. Cuarto.— Dar traslado do presente acordo á Sección Segunda da Sala do contencioso administrativo do Tribunal Superior de Xustiza de Galiza.(.)” Faise constar que, en data 14/01/2016 tivo entrada no rexistro do portelo único da Xunta de Galicia, a documentación amentada, dirixida á Consellaría de Medio Ambiente e Ordenación do Territorio. Asemade, faise constar expresamente que o devandito anuncio foi publicado no Diario Oficial de Galicia nº 23, de data 04 de febreiro de 2016. Contra este acordo, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ao da súa publicación (arts.10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a dereito Pontevedra, 04 de febreiro de 2016.—O Secretario Xeral do Pleno, por substitución José Carlos Castiñeira Piñeiro.